****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

**L Ē M U M S**

Daugavpilī

2022.gada 27.janvārī **Nr.48**

(prot. Nr.3, 31.§)

**Par Daugavpils 13.vidusskolas, Daugavpils 15.vidusskolas, Daugavpils pilsētas 28.pirmsskolas izglītības iestādes un Daugavpils pilsētas 30.pirmsskolas izglītības iestādes reorganizāciju**

Pamatojoties uz Izglītības likuma 17.panta trešās daļas 1.punktu, 23.panta otro daļu, Vispārējās izglītības likuma 7.panta otro daļu, likuma „Par pašvaldībām” 21.panta pirmās daļas 8.punktu, un ņemot vērā Valsts pārvaldes iekārtas likuma 15.panta trešās daļas 2.punktu, 30.pantu, lai īstenotu efektīvu pašvaldības un tās padotības iestāžu funkciju izpildi, nodrošinātu izglītības pēctecību, kā arī paplašinātu pirmsskolas izglītības iespējas, Daugavpils domes Izglītības un kultūras jautājumu komitejas 2022.gada 27.janvāra atzinumu, atklāti balsojot: PAR – 10 (I.Aleksejevs, A.Elksniņš, L.Jankovska, I.Jukšinska, V.Kononovs, N.Kožanova, M.Lavrenovs, V.Sporāne-Hudojana, M.Truskovskis, A.Vasiļjevs), PRET – 3 (P.Dzalbe, I.Prelatovs, I.Šķinčs), ATTURAS – 1 (J.Lāčplēsis), **Daugavpils dome nolemj:**

1. Ar 2022.gada 1.augustu reorganizēt Daugavpils 13.vidusskolu (izglītības iestādes reģistrācijas Nr. 2713901135), Daugavpils 15.vidusskolu (izglītības iestādes reģistrācijas Nr. 2713901176), Daugavpils pilsētas 28.pirmsskolas izglītības iestādi (izglītības iestādes reģistrācijas Nr.2701901790) un Daugavpils pilsētas 30.pirmsskolas izglītības iestādi (izglītības iestādes reģistrācijas Nr. 2701901785), tās apvienojot un izglītības iestāžu bāzes izveidojot jaunu izglītības iestādi (turpmāk – jauna izglītības iestāde).

2. Noteikt, ka jaunā izglītības iestāde ir Daugavpils 13.vidusskolas, Daugavpils 15.vidusskolas, Daugavpils pilsētas 28.pirmsskolas izglītības iestādes un Daugavpils pilsētas 30.pirmsskolas izglītības iestādes tiesību, saistību, funkciju un izglītības programmu pārņēmēja pārņēmēja.

3. Daugavpils pilsētas Izglītības pārvaldes vadītājai:

3.1. līdz 2022.gada 1.martam nodrošināt attiecīga domes lēmuma projekta par jaunās izglītības iestādes nosaukuma un nolikuma iesniegšanu apstiprināšanai Daugavpils domē.

3.2. nodrošināt jaunās izglītības iestādes reģistrēšanu Izglītības iestāžu reģistrā normatīvajos aktos noteiktajā kārtībā;

3.3. organizēt Daugavpils 13.vidusskolas, Daugavpils 15.vidusskolas, Daugavpils pilsētas 28.pirmsskolas izglītības iestādes un Daugavpils pilsētas 30.pirmsskolas izglītības iestādes materiālo vērtību, prasību, saistību un finanšu līdzekļu inventarizāciju un lietvedības nodošanu jaunajai izglītības iestādei;

3.4. rakstveidā brīdināt Daugavpils 13.vidusskolas direktoru, Daugavpils 15.vidusskolas direktoru, Daugavpils pilsētas 28.pirmsskolas izglītības iestādes vadītāju un Daugavpils pilsētas 30.pirmsskolas izglītības iestādes vadītāju par izglītības iestādes reorganizāciju atbilstoši Darba likuma prasībām;

3.5. nodrošināt domes lēmuma saskaņošanu ar Izglītības un zinātnes ministriju normatīvajos aktos noteiktajā kārtībā;

3.6. īstenot citus pasākumus, kas nepieciešami lēmumā minēto uzdevumu izpildei.

4. Uzdot Daugavpils 13.vidusskolas direktorei informēt Daugavpils 13.vidusskolas izglītojamo vecākus par izglītības iestādes reorganizāciju un rakstveidā brīdināt Daugavpils 13.vidusskolas darbiniekus par izglītības iestādes reorganizāciju atbilstoši Darba likuma prasībām.

5. Uzdot Daugavpils 15.vidusskolas direktoram informēt Daugavpils 15.vidusskolas izglītojamo vecākus par izglītības iestādes reorganizāciju un rakstveidā brīdināt Daugavpils 15.vidusskolas darbiniekus par izglītības iestādes reorganizāciju atbilstoši Darba likuma prasībām.

6. Uzdot Daugavpils pilsētas 28.pirmsskolas izglītības iestādes vadītājai brīdināt Daugavpils pilsētas 28.pirmsskolas audzēkņu vecākus par izglītības iestādes reorganizāciju un rakstveidā brīdināt Daugavpils pilsētas 28.pirmsskolas izglītības iestādes darbiniekus par izglītības iestādes reorganizāciju atbilstoši Darba likuma prasībām.

7. Uzdot Daugavpils pilsētas 30.pirmsskolas izglītības iestādes vadītājai brīdināt Daugavpils pilsētas 30.pirmsskolas izglītības iestādes audzēkņu vecākus par izglītības iestādes reorganizāciju un rakstveidā brīdināt Daugavpils pilsētas 30.pirmsskolas izglītības iestādes darbiniekus par izglītības iestādes reorganizāciju atbilstoši Darba likuma prasībām.

8. Uzdot Daugavpils pilsētas pašvaldības izpilddirektorei organizēt amata konkursu uz jaunās izglītības iestādes direktora amatu.

9. Ar 2022.gada 1.augustu atzīt par spēku zaudējušu Daugavpils pilsētas domes 2018.gada 22.novembra lēmumu Nr.627 “Par Daugavpils 13.vidusskolas nolikuma apstiprināšanu”, 2021.gada 26.augusta lēmumu Nr.521 “Par Daugavpils 15.vidusskolas nolikuma apstiprināšanu”, 2021.gada 9.septembra lēmumu Nr.565 “Par Daugavpils pilsētas 28.pirmsskolas izglītības iestādes nolikuma apstiprināšanu”, 2012.gada 26.aprīļa lēmumu Nr.196 “Par Daugavpils pilsētas 30.pirmsskolas izglītības iestādes nolikuma apstiprināšanu”.

Domes priekšsēdētājs *(personiskais paraksts)*  A. Elksniņš